Образац 6.

УГОВОР О ПОСРЕДОВАЊУ У ПОСТУПКУ ДЕПОНОВАЊА

БЕСПЛАТНИХ АКЦИЈА Бр. \_\_\_\_\_\_

Уговор се закључује између:

**1. Банке Поштанска штедионица а.д, Београд, Краљице Марије 3, МБ 07004893**, као члана Централног регистра, депоа и клиринга хартија од вредности (у даљем тексту: **Изабрани** **Брокер**), и

**2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_** (у даљем тексту: **Клијент**)

 **(име, средње име, презиме) (ЈМБГ)**

Члан 1.

Предмет овог Уговора је заступање Клијента при обављању послова депоновања бесплатних акција које је Клијент стекао у складу са Законом о праву на бесплатне акције и новчану накнаду коју грађани остварују у поступку приватизације („Службени гласник РС”, бр. 123/07, 30/10, 115/14 и 112/15- у даљем тексту: Закон), као и обављање других услуга у вези са поступањем по упућеној понуди за преузимање акција, понуди за стицање сопствених акција (у даљем тексту: понуда), као и по позиву за придруживање својих акција акцијама Републике Србије (у даљем тексту: придруживање), на захтев Клијента у складу са Уредбом о поступку и начину на који законити ималац акција Акционарског фонда даје налог брокеру за прву продају акција („Службени гласник РС”, бр. 43/10, 91/10, 124/12, 140/14 и \_\_/16 - у даљем тексту: Уредба).

Члан 2.

Изабрани Брокер се обавезује да, у складу са Законом и Уредбом:

1. врши проверу власништва бесплатних акција Клијента у Централном регистру хартија од вредности;

2. изврши пренос бесплатних акција са власничког рачуна Клијента на рачун депонованих хартија од вредности у свему према јавно објављеној понуди, односно, позиву за придруживање, у складу са Уредбом;

3. обавести Клијента у случају неслагања налога за депоновање или налога повлачења са подацима Централног регистра хартија од вредности (различит број хартија и друго);

4. обавести Клијента о реализацији налога за депоновање, и то:

- на свим местима за пријем налога;

- упитом на интернет страници Изабраног брокера, односно Поште;

5. учествује у клирингу и салдирању обавеза и потраживања у бесплатним акцијама и у новцу насталих на основу депоновања бесплатних акција;

6. не наплаћује накнаду за пријем налога за депоновање бесплатних акција, односно, налога за повлачење налога за депоновање, у складу са Уредбом;

7. усмено упозори Клијента да:

- се депоновање бесплатних акција сматра прихватањем понуде, односно придруживањем акција;

- не може располагати бесплатним акцијама које је депоновао ради прихвата понуде, односно придруживања акција;

- може повући бесплатне акције из депозита до истека рока важења понуде или позива за придруживање;

8. обавља друге послове неопходне за реализацију налога за депоновање, односно налога повлачења налога за депоновање.

Члан 3.

Клијент се обавезује да:

1. испостављањем налога за депоновање бесплатних акција, на обрасцу прописаном Уредбом, прихвата понуду, односно, придружује акције;

2. у случају одустајања од депоновања испостави налог за повлачење на обрасцу прописаном Уредбом;

3. отвори новчани рачун код банке члана Централног регистра хартија од вредности, уколико такав рачун није евидентиран приликом пријављивања за бесплатне акције и да Изабраном Брокеру, приликом пријема налога за депоновање бесплатних акција достави доказ о отвореном новчаном рачуну;

4. све радње у вези са поступком депоновања бесплатних акција преузме у складу са роковима наведеним у понуди, односно, позиву за придруживање акција;

5. да писмено обавести Изабраног Брокера о промени личних података и достави одговарујућу документацију у року од 10 дана од дана настале промене.

Члан 4.

Клијент одговара за тачност података из налога за депоновање бесплатних акција.

Клијент изјављује да је законити ималац бесплатних акција које нису предмет било каквих ограничења.

Клијент је дужан да се лично информише о променама услова из првобитне прихваћене понуде или позива за придруживање, као и о евентуалним новим понудама.

Потписивањем овог Уговора Клијент изјављује:

- да је пре закључења Уговора и испостављања налога за депоновање бесплатних акција упознат са текстом Уредбе којом се уређује располагање бесплатно стеченим акцијама;

- да поседује потребна предзнања и одговарајуће информације о условима из понуде, односно позива за придруживање акција, ради закључења овог Уговора и испостављања налога за депоновање бесплатних акција.

Члан 5.

Изабрани Брокер не одговара за штету проузроковану вишом силом, за штету или кашњење проузроковано радњама трећих лица, као ни за штету проузроковану падом информационих система који се користе у процесу депоновања бесплатних акција и процесу клиринга и салдирања.

Члан 6.

Овај уговор се закључује са роком важења до 31. децембра 2018. године.

Уговор ће се сматрати раскинутим пре рока из става 1. овог члана у случају прекњижавања свих бесплатних акција стечених у складу са Законом, са власничког рачуна Клијента код Изабраног Брокера на власнички рачун Клијента код другог брокера - члана Централног регистра хартија од вредности.

Члан 7.

Евентуална спорна питања настала у извршењу овог Уговора, уговорне стране решаваће споразумно, у складу са Законом и Уредбом.

У случају спора надлежан је стварно надлежни суд у Београду.

Члан 8.

Овај уговор је сачињен у 2 (два) истоветна примерка од којих свака уговорна страна задржава по 1 (један) примерак, као доказ да је Уговор закључен.

Изабрани Брокер Клијент

Банка Поштанска штедионица а.д.